Hy stap die pad met ons | Netwerk24
Deur Stephan Joubert 10 Oktober 2018 00:01
“Ons moet ’n pad stap saam met mense,” is ’n gewilde uitdrukking. Dit veronderstel ons moet ’n stukkie saam met hulle leef. Of soos wat die ou spreekwoord sê, ’n myl in hul skoene stap. Die jammerte is dat dit meestal net hipotetiese taal is. “Ons moet nog . . .!” “Ons behoort . . .!”
Maar hoeveel van ons ooit daardie spreekwoordelike pad saam met mense gestap kry, is iets anders.
Ek ken egter Iemand wat dit wel kom doen het – Jesus. Hy het regtig in ons skoene kom loop . . . en sommer baie verder as net een myl. Hy het ons soort klere aangetrek. Slawedrag was Jesus se “amptelike” drag.
Hy het ’n mens vir mense geword. Uiteindelik het Hy daar op ’n heuwel net buitekant Jerusalem plekke geruil met ons. Al die pad en enduit het Jesus ons roete geloop. Hy weet wat dit beteken om mens te wees. Hy weet wat dit is om te struikel en te val; om seer te kry; om afgeskryf te word. Hy loop enduit saam.
Kies doelbewus om positiewe raak te sien